
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 506 


26 Μαΐου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αμοιβή πλοηγού λιμένα Χίου . 1 

Σύσταση ιδίου νομικού προσώπου στην Κοινότητα Αλι- 
στράτης με την επωνυμία «Παιδικός Σταθμός Αλι- 

στράτης» . 2 

Σύσταση στο Δ. ΧανΙων Νομικού Προσώπου Δημοσίου 
Δικαίου με το όνομα «ΔΗΜΟΤΙΚΟΣ ΑΘΛΗΤΙΚΟΣ 

ΟΡΓΑΝΙΣΜΟΣ ΧΑΝΙΩΝ» . 3 

Σύσταση στο Δ. Σούδας Ν. ΧανΙων Νομικού Προσώπου 
Δημοσίου Δικαίου με το όνομα «ΔΗΜΟΤΙΚΟΣ ΟΡ¬ 
ΓΑΝΙΣΜΟΣ ΠΡΟΝΟΙΑΣ ΠΟΛΙΤΙΣΜΟΥ ΑΘΛΗΤΙ¬ 
ΣΜΟΥ (ΔΟΠΠΑ) ΔΗΜΟΥ ΣΟΥΔΑΣ» . 4 

Χορήγηση άδειας κυκλοφορίας φαρμακευτικού προϊό¬ 
ντος φυτικής προέλευσης νΑΙ_ΕΠΙΑΝ/ΑΗΚΟ- 

ΡΗΑΒΜΑ . 5 

Χορήγηση άδειας κυκλοφορίας φαρμακευτικού σκευά¬ 
σματος ΡΒΟΡΟΡΟί-/ΓΠΕ5ΕΝΐυδ . 6 

Χορήγηση άδειας κυκλοφορίας φαρμακευτικού ιδιο¬ 
σκευάσματος Τ+Ρ. 7 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΟΖΙϋΕ . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αμοιβή πλοηγού λιμένα Χίου. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 156 του ΝΔ 187/75 «περί 
κώδικα Δημοσίου Ναυτικού Δικαίου». 

2. Το Ν. 2503/97 «Διοίκηση, οργάνωση, στελέχωση της 
Περιφέρειας κλπ». 

3. Το αριθμ. 3422/2/97 έγγραφο του Κεντρικού Λιμε¬ 
ναρχείου Χίου, με το οποίο μας διαβιβάστηκε η αριθμ. 
3422/1/97 απόφαση του Κεντρικού Λιμενάρχη Χίου και 
αφορά την αναπροσαρμογή της αμοιβής πλοηγού στο Λι¬ 
μένα Χίου και Μεστών, αποφασίζουμε: 

Εγκρίνουμε την 3422/1/97/4.12.1997 απόφαση του 


Λιμενάρχη Χίου, για τον καθορισμό αμοιβής πλοηγού στο 
Λιμένα Χίου και Μεστών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 5 Μαΐου 1998 
Με εντολή Γ.Γ. Περιφέρειας 
Η Αναπληρώτρια Διευθύντρια 
ΒΑΣΙΛΙΚΗ ΜΠΑΛΑΣΚΑ 


Αριθ . 3422/2/97 

Αμοιβή πλοηγού λιμένα Χίου. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΧΙΟΥ 

Έχοντας υπόψη: 

α. Το άρθρο 3 παρ. 2 του Γεν. Κανονισμού Λιμένος Χίου 
(ΦΕΚ 486/Β/1978). 

β. Την απόφαση του Κ.Λ. Χίου υπ : αριθ. 3687/ 
9.4.92. 

γ. Την υπ' αριθ. 3687/01/92/19.2.1992 απόφαση Νο¬ 
μάρχη Χίου με την οποία εγκρίθηκε η ανωτέρω (Β) σχε¬ 
τική. 

δ. Το γεγονός ότι η αμοιβή του έμπειρου Ναυτικού για 
τον είσπλου - έκπλου πλοίων στο λιμάνι της Χίου δεν έχει 
ανσπροσαρμοσθεί από το 1992, αποφασίζουμε: 

Αναπροσαρμόζουμε την ανωτέρω "(Β) απόφαση μας, 
περί αμοιβής έμπειρου ναυτικού για τον είσπλου - έκπλου 
μεγάλων εμπορικών πλοίων στο λιμάνι της Χίου καθορίζο¬ 
ντας την αμοιβή αυτού ως κάτωθι: 

Α. Για είσπλου στο λιμάνι της Χίου ΔΡΧ. 20.000. 

Β. Για έκπλου από το λιμάνι στης Χίου ΔΡΧ. 20.000. 

Γ. Κατά τις μη εργάσιμες ημέρες η αμοιβή αυξάνεται 
κατά 75%. 

Δ. Μετά την δύση και πριν την ανατολή η αμοιβή αυξάνε¬ 
ται κατά 25%. 

Εφόσον το πλοίο πρόκειται να καταπλεύσει στο λιμάνι 
των Μέστων η αμοιβή για είσπλου - έκπλου καθορίζεται 
στο ποσό των 25.000 ΔΡΧ. αντίστοιχα συν τις νόμιμες 
προσαυξήσεις εφόσον υπάρχουν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 4 Δεκεμβρίου 1997 

Ο Κεντρικός Λιμενάρχης 
Πλοίαρχος Δ.Σ. 

I. Μ. ΦΟΥΡΝΑΡΑΚΗΣ 

--♦- 

Αριθ. 8089 (2) 

Σύσταση ίδιου νομικού προσώπου στην Κοινότητα Αλι- 
στράτης με την επωνυμία «Παιδικός Σταθμός Αλιστρά- 
της». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη της διατάξεις: 

1. Των άρθρων 26 και 203 του Π. Δ/τος 410/1995. 

2. Των παρ. 6,7 και 8 του άρθρου 9 του Ν. 2503/97 
«Διοίκηση, ορνάνωση, στελέχωση της Περιφέρειας, ρύθ¬ 
μιση θεμάτων για την τοπική αυτ/ση και άλλες διατάξεις». 

3. Τις διατάξεις του άρθρου 29Α του Ν. 1558/85 που 
προστέθηκαν με το άρθρο 27 του Ν. 2081/1992. 

4. Την αριθ. Π2β/4921 /13.2.1998(ΦΕΚ 208/Β/5.3.98) 
κοινή απόφαση Υπουργών Υγείας Πρόνοιας και Εσωτερι¬ 
κών, Δημόσιας Διοίκησης και Αποκέντρωσης, με την 
οποία μεταβιβάστηκε στην Κοινότητα Αλιστράτης ο Κρα¬ 
τικός Παιδικός Σταθμός Αλιστράτης. 

5. Την αριθ. 39/10.4.1998 απόφαση του Κοινοτικού 
Συμβουλίου Αλιστράτης περί Προσαρμογής της συστατι¬ 
κής πράξης του Κρατικού Παιδικού Σταθμού Αλιστράτης, 
στις διατάξεις του Δημοτικού και Κοινοτικού Κώδικα, απο¬ 
φασίζουμε: 

Προσαρμόζουμε τη συστατική πράξη του κρατικού Παι¬ 
δικού Σταθμού Αλιστράτης στις διατάξεις του Δ.Δ /τος 
410/95 (Δ.Κ.Κ.) ως εξής: 

1. Συστήνουμε στην Κοινότητα Αλιστράτης Ν. Σερρών 
ίδιο Νομικό Πρόσωπο με την επωνυμία «Παιδικός Σταθμός 
Αλιστράτης». 

2. Σκοπός του νομικού προσώπου είναι η φύλαξη, φρο¬ 
ντίδα, ημερήσια διατροφή, διαπαιδαγώγιση και ψυχαγωγία 
νηπίων και βρεφών εργαζομένων γονέων, η πολύπλευρη 
νοητική, συναισθηματική, κοινωνική, ψυχοσωματική ανά¬ 
πτυξη των παιδιών, η προπαρασκευή τους για τη φυσική 
μετάβασή τους από την οικογενειακή ζωή στο σχολικό πε¬ 
ριβάλλον. 

3. Πόροι του Νομικού Προσώπου είναι: 

α. Η ετήσια επιχορήγηση της περιφέρειας μέσω της Νο¬ 
μαρχιακής Αυτοδιοίκησης ποσού που να καλύπτει τα λει¬ 
τουργικά του έξοδα, δηλαδή την αντιμετώπιση των ανα¬ 
γκών λειτουργίας, συντήρησης των εγκαταστάσεων και 
για τη μισθοδοσία του προσωπικού που μετατάσσεται σ' 
αυτόν. 

β. Έκτακτες επιχορηγήσεις της Κοινότητας Αλιστράτης 
ή άλλων φορέων του Δημοσίου. 

γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ. Έσοδα από την είσπραξη φυλάκιρων. 
ε. Πρόσοδοι από την δική του περιουσία, 
στ. Κάθε άλλη νόμιμη πρόσοδος. 

4. Το Νομικό πρόσωπο διοικείται από Διοικητικό Συμ¬ 
βούλιο που αποτελείται από πέντε (5) μέλη, τα οποία μαζί 


με τους αναπληρωτές τους ορίζονται από το κοινοτικό 
Συμβούλιο. 

Πρόεδρος του Διοικητικού Συμβουλίου είναι ο Πρόε¬ 
δρος της Κοινότητας ή άλλο μέλος αιρετό ή μη του ορίζε¬ 
ται από τον Πρόεδρο της Κοινότητας. 

Τα άλλα μέλη είναι: 
α. Ένας (Τ) Κοινοτικός Σύμβουλος, 
β Ένας (1) δημότης ή κάτοικος της Κοινότητας. 
γ, Ένας (1) εκπρόσωπος των γονέων παιδιών που φιλο¬ 
ξενούνται στο Σταθμό. 

δ. Ένας (Τ) εκπρόσωπος των εργαζομένων του Παιδι¬ 
κού Σταθμού 

Το Διοικητικό Συμβούλιο εκλέγει από τα μέλη του τον 
Αντιπρόεδρο και το Γραμματέα του. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική και Κοινοτική περίοδο, λήγει πάντα με 
την εγκατάσταση του νέου Διοικητικού Συμβουλίου. 

5. Το Νομικό πρόσωπο εκπροσωπείται στα δικαστήρια 
και σε κάθε Δημόσια αρχή από την Πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

6. Κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη οε βάρος του προϋπολογισμού της κοινότητας Αλι- 
στράτης, το ύψος της οποίας, δεν μπορεί να προσδιορι¬ 
στεί. 

Η ανωτέρω δαπάνη θα καλύπτεται από την επιχορήγηση 
της Περιφέρειας μέσω της Νομαρχιακής Αυτοδιοίκησης 
που διατίθεται στην κοινότητα Αλιστράτης για την κάλυψη 
λειτουργικών αναγκών, συντήρησης των εγκαταστάσεων 
και για τη μισθοδοσία που Προσωπικού του Κρατικού Παι¬ 
δικού Σταθμού Αλιστράτης που θα μεταταγή στο νομικό 
πρόσωπο αυτό, και από πόρους της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 7 Μαΐου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

Α ριθ. 2314 (3) 

Σύσταση στο Δ. Χανιών Νομικού Προσώπου Δημοσίου Δι¬ 
καίου με το όνομα «ΔΗΜΟΤΙΚΟΣ ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΧΑΝΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις των άρθρων 190 έως 203 του Π.Δ. 
410/95 «Δημοτικός Κοινοτικός Κώδικα». 

2. Την 22/98 απόφαση του Δ.Σ. του Δήμου Χανιών, 
αποφασίζουμε: 

Άρθρο Ιο 

Συνιστάται στο Δήμο Χανιών του Νομού Χανιών ιδίο Νο¬ 
μικό Πρόσωπο Δημοσίου Δικαίου με το όνομα «ΔΗΜΟΤΙ¬ 
ΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΧΑΝΙΩΝ» (άρθρο 190 
του Π.Δ. 410/95). 

Το έμβλημα του ΔΑΟΧ θα οριστεί με απόφαση του Διοι¬ 
κητικού Συμβουλίου του. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Αρθρο 2ο 

ΣΚΟΠΟΙ ΤΟΥ ΔΑΟΧ 

Σκοποί του ΔΑΟΧ θα είναι: 

α. Η ευέλικτη και αποτελεσματική παρέμβαση της Τοπι¬ 
κής Αυτοδιοίκησης στον Αθλητισμό για την ανάπτυξη του 
μέσα από την αποτελεσματική συνεργασία με τους αθλη¬ 
τικούς φορείς. 

γ. Ένα εκπρόσωπο του Γραφείου Φυσικής Αγωγής της 
Νομαρχιακής Αυτοδιοίκησης Χανιών. 

δ. Ένα εκπρόσωπο της Ένωσης Πτυχιούχων Φυσικής 
Αγωγής Νομού Χανιών. 

ε. Ένας εκπρόσωπος των εργαζομένων στο ΔΑΟΧ που 
υποδεικνύεται μαζί με τον αναπληρωτή του από ειδική συ¬ 
νέλευση στην οποία παίρνει μέρος το σύνολο των εργαζο¬ 
μένων στον ΔΑΟΧ. 

στ. Τέσσερεις πολίτες κατοίκους του Δήμου Χανιών 
που έχουν σχετική με το αντικείμενο του Νομικού Προσώ¬ 
που. επαγγελματική και κοινωνική δράση ή γνώσεις και 
εκπρόσωπο των εργαζομένων σ' αυτό. 

ΤοΔ.Σ. κατά την πρώτη συνεδρίαση του εκλέγει από τα 
μέλη του τον Αντιπρόεδρο του. 

Πρόεδρος του ΔΣ του ΔΑΟΧ είναι ο Δήμαρχος ή άλλο 
μέλος αιρετό ή μη που ορίζεται απ' αυτόν. 

Οι πράξεις του ΔΣ του ΔΑΟΧ υπάγονται στην εποπτεία 
του Δήμου Χανιών εφαρμοζόμενων αναλογικά των διατά¬ 
ξεων του ΠΔ 410/1995 όπως ισχύει κάθε φορά. 

Αρθρο 4 ο 

Αρμοδιότητες Διοικητικού Συμβουλίου 

1. Το Διοικητικό Συμβούλιο του ΔΑΟΧ κατευθύνει τη 
δράση του για την εκπλήρωση της αποστολής του, διοικεί 
και διαχειρίζεται την περιουσία και τους πόρους του, 
εγκρίνει και υποβάλλει τον ετήσιο προϋπολογισμό και 
απολογισμό, εκπονεί επενδυτικά προγράμματα και προ¬ 
γράμματα ανάπτυξης των δραστηριοτήτων του ΔΑΟΧ και 
εν γένει αποφασίζει για κάθε θέμα που είναι αρμόδιο από 
το Νόμο και τον παρόντα οργανισμό. 

2. Το Διοικητικό Συμβούλιο συνεδριάζει τακτικά κάθε 
μήνα τουλάχιστον μία φορά ή συχνότερα εφόσον αυτό κρι- 
θεί αναγκαίο από τον Πρόεδρο ή το ζητήσει εγγράφως το 
ένα τρίτο (1 /3) των μελών του. Στην τελευταία περίπτωση, 
ο Πρόεδρος ή κωλυομένου αυτού ο Αντιπρόεδρος υπο- 
χρεούνται να συγκαλέσει το Διοικητικό Συμβούλιο σε συ¬ 
νεδρίαση έξι ημερών από την υποβολή της σχετικής αίτη¬ 
σης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται, από τον Αντι¬ 
πρόεδρο με γραπτή πρόσκληση στην οποία αναγράφονται 
ο τόπος, ο χρόνος και τα θέματα της ημερήσιας διάταξης 
της συνεδρίασης. Η πρόσκληση επιδίδεται στους Συμβού¬ 
λους τρεις τουλάχιστον ολόκληρες ημέρες πριν από τον 
μέρα που ορίζεται η συνεδρίαση. Επίσης πρόσκληση δεν 
απαιτείται εφόσον το Διοικητικό Συμβούλιο με απόφαση 
του ορίσει τακτές ημέρες συνεδριάσεων γνωστές στα 
μέλη του. Η πρόσκληση κοινοποιείται και στο Δήμο Χα¬ 
νιών. 

Β. Η υλοποίηση προγραμμάτων μαζικού αθλητισμού και 
ειδικού αθλητισμού. 

Γ. Η δυνατότητα της ένταξης σε αυτόν των αθλητικών 
εγκαταστάσεων και εργαζομένων σε αυτές. 

Δ. Η συμβολή στην επιστημονική γνώση του αθλητισμού 


και την καλλιέργεια σε ευρύτερα πλαίσια της αθλητικής 
παιδείας. 

Ε. Η δημιουργία, ανάπτυξη και αξιοποίηση αθλητικού 
τουρισμού. 

Στ. Η με οποιονδήποτε τρόπο δημιουργική παρέμβαση 
και συνδρομή στην επίλυση των αθλητικών προβλημάτων 
του τόπου ενεργώντας κατά περίσταση τα δέοντα. 

Ζ. Η οργάνωση ή συνδιοργάνωση εκδηλώσεων ή και 
αγωνιστικών συναντήσεων σε όλα τα αθλήματα και τους 
αθλητικούς τομείς όταν αυτό κριθεί αναγκαίο από το Δ. Σ. 

Άρθρο 3ο 

ΟΡΓΑΝΑ ΔΙΟΙΚΗΣΗΣ 
Διοικητικό Συμβούλιο 

1 .Η εκλογή των μελών του διοικητικού συμβουλίου γίνε¬ 
ται κάθε δυο χρόνια και λήγει σε κάθε περίπτωση με την 
εγκατάσταση των νέων μελών. 

Μέσα σ’ ένα μήνα από την εγκατάσταση των δημοτικών 
και κοινοτικών αρχών για την πρώτη διετία, και ένα μήνα 
από τη λήξη της θητείας των μελών του διοικητικού συμ¬ 
βουλίου, το δημοτικό ή κοινοτικό συμβούλιο συνεδριάζει 
και εκλέγει και απόλυτη πλειοψηφΐα του συνολικού αριθ¬ 
μού των μελών του τα μέλη του διοικητικού συμβουλίου 
κάθε ιδρύματος. Κατά τα λοιπά εφαρμόζονται αναλόγως 
οι διατάξεις του άρθρου 107 ή των παραγράφων 4 και 5 
του άρθρου 103, Του Π.Δ 410/1995. 

2. Τα εκλεγόμενα μέλη του διοικητικού συμβουλίου πριν 
την εγκατάσταση τους δίνουν εμπρός στον πρόεδρο του 
διοικητικού συμβουλίου τον όρκο που ορίζει το άρθρο 88. 

3. Οι θέσεις μελών του διοικητικού συμβουλίου που μέ¬ 
νουν κενές κατά τη διάρκεια της δημοτικής περιόδου κα¬ 
λύπτονται με μέλη που εκλέγει το δημοτικό ή κοινοτικό 
συμβούλιο μέσα σε οκτώ ημέρες αφότου η θέση έμεινε 
κενή. 

4. Τα μέλη του διοικητικού συμβουλίου μπορούν να 
αντικατασταθοϋν κοτά τη διάρκεια της θητείας τους, για 
αποχρώντα λόγο σχετικό με τη λειτουργία του ιδρύματος, 
ύστερα από απόφαση του δημοτικού ή κοινοτικού συμ¬ 
βουλίου που λσμβάνεται με την πλειοψηφΐα του συνόλου 
των μελών του. 

5. Οι διατάξεις της παραγράφου 5 του άρθρου 91 εφαρ¬ 
μόζονται αναλόγως και για την ανππλήρωση των μελών 
του διοικητικού συμβουλίου. 

6. Ο ΔΑΟΧ διοικείται από Διοικητικό Συμβούλιο αποτε- 
λούμενο από τα εξής έντεκα μέλη: 

α. Το Δήμαρχο ή τον υπεύθυνο Αντιδήμαρχο που ορίζει 
ο Δήμαρχος. 

β. Τρεις Δημοτικούς Συμβούλους που θα ορίζει με από¬ 
φαση του το Δημοτικό Συμβούλιο. 

4. Μέλη του Διοικητικού Συμβουλίου που αδυνατούν να 
ουμμετόσχουν στην συνεδρίαση υποχρεούνται να ενημε¬ 
ρώσουν άμεσα την Γραμματεία του Διοικητικού Συμβου¬ 
λίου με ευθύνη της οποίας ειδοποιούνται τα αντίστοιχα 
αναπληρωματικά μέλη προκειμένου να παρευρεθούν στη 
συνεδρίαση. 

5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη και θέματα που 
τυχόν έχει ζητήσει κάποιος από τους μετέχοντες στη συ¬ 
νεδρίαση, με αίτηση του προς αυτόν που πριν την κατάρ¬ 
τιση της ημερήσιας διάταξης. 

Συζήτηση και λήψη αποφάσεων σε θέματα μη προβλε- 
πόμενο στην ημερήσια διάταξη μπορεί νπ γίνει μόνο, σε 

εξαιρετικές και κατεπείγουσες περιπτώσεις και εφ’ όσον 
συμφωνεί στην διενέργεια της συζήτησης η απόλυτη 
πλειοψηφία του συνολικού αριθμού μελών του. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την 
απόλυτη πλειοψηφία των παρόντων μελών του. Σε περί¬ 
πτωση ισοψηφίας επικρατεί η ψήφος του Πρόεδρου του 
Διοικητικού Συμβουλίου. Η άρνηση ψήφου ή η αποχή λογί¬ 
ζεται ως αρνητική ψήφος. Η ψηφοφορία ενεργείται φα¬ 
νερά εκτός από τις περιπτώσεις που ο νόμος ορίζει να εί¬ 
ναι μυστική και δεν επιτρέπεται διακοπή ψηφοφορίας για 
να δικαιολογήσει ο Σύμβουλος την ψήφο του, παρά μόνο 
μετά την ψηφοφορία με τη δήλωση του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρεω¬ 
τικά οι γνώμες της πλειοψηφίας και της μειοψηφίας. Τα 
πρακτικό κάθε συνεδρίασης προσυπογράφονται υποχρε¬ 
ωτικά από όλα τα παρόντα στη συνεδρίαση μέλη. 

8. Οι αποφάσεις του Διοικητικού Συμβουλίου είναι εκτε¬ 
λεστές από τη λήψη τους και κοινοποιούνται άμεσα στον 
οικείο ΟΤΑ και όπου αλλού από το Νόμο ορίζεται. 

Άρθρο 5ο 

Αρμοδιότητες Προέδρου του Διοικητικού Συμβουλίου. 

1. Ο Πρόεδρος του Διοικητικού Συμβουλίου έχει τις 
ακόλουθες αρμοδιότητες: 

α. Επιμελείτο της εκτέλεσης των αποφάσεων του Διοι¬ 
κητικού Συμβουλίου. 

β. Συγκαλεί σε συνεδρίαση το Διοικητικού Συμβούλιο 
και εισηγείτε τα θέματα που είναι για συζήτηση. 

γ. Παρακολουθεί και κατευθύνει τη λειτουργία του νομι¬ 
κού προσώπου σύμφωνα με τις απόφασεις του Διοικητι¬ 
κού Συμβουλίου και τις κατευθύνσεις του Δήμου Χανιών. 

δ. Προϊσταται και κατευθύνει τη λειτουργία του ΔΑΟΧ 
και εκδίδει τις πράξεις που αφορούν το προσωπικό του και 
είναι πειθαρχικά Προϊστάμενος αυτού. 

ε. Εγκρίνει την ενέργεια δαπανών που έχουν αποφασι- 
σθεί από το ΔΣ και εκδίδει τα χρηματικά εντάλματα πλη¬ 
ρωμών του ΔΑΟΧ. 

στ. Εκπροσωπεί τον ΔΑΟΧ σε κάθε Δικαστήριο και Δη¬ 
μόσια Αρχή. 

Υπογράφει τα έγγραφα και τις συμβάσεις του ΔΑΟΧ. 

ζ. Αποφασίζει για την λήψη εκτάκτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

η. Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Διοικητικού Συμβουλίου. 

2. Ο Πρόεδρος του Διοικητικού Συμβουλίου μπορεί με 
πράξη του που δημοσιεύεται σύμφωνα με την παράγραφο 
3 του άρθρου 115 ΠΔ410/95 να μεταβιβάσει ορισμένες 
από τις αρμοδιοτητές του σε μέλος της εκτελεστικής επι¬ 
τροπής ή στο γενικό διευθυντή, που τυχόν προβλέπεται 
από τον οργανισμό του ΔΑΟΧ ή σε άλλο ανώτατο ή ανώ¬ 
τερο υπάλληλό του. 

Άρθρο 6ο 

ΕΚΤΕΛΕΣΤΙΚΗ ΕΠΙΤΡΟΠΗ 

Το Διοικητικό Συμβούλιο του ΔΑΟΧ εκλέγει με μυστική 
ψηφοφορία τριμελή εκτελεστική επιτροπή που αποτελεί- 
ται από τον πρόεδρο ή τον αντιπρόεδρο και δύο μέλη του 
διοικητικού συμβουλίου. 


Τα τακτικά καθώς και δύο αναπληρωματικά μέλη της 
εκτελεστικής επιτροπής εκλέγονται από το διοικητικό 
συμβούλιο με σχετική πλειοψηφία και η θητεία τους είναι 
διετής. Η εκλογή γίνεται ευθύς μόλις το διοικητικό συμ¬ 
βούλιο καταρτισθεΙ σε σώμα. 

Η εκτελεστική επιτροπή έχουν ως προς τη διοίκηση 
ΔΑΟΧ τις αρμοδιότητες δημαρχιακής επιτροπής. 

Άρθρο 7ο 
ΠΟΡΟΙ ΤΟΥ ΔΑΟΧ 

Πόροι του Νομικού Προσώπου θα είναι: 

1. Ετήσια επιχορήγηση του Δήμου Χανιών. 

2. Επιχορηγήσεις και επιδοτήσεις από το Κράτος, την 
Ευρωπαϊκή Ένωση, κρατικούς και Διεθνής Οργανι¬ 
σμούς. 

3. Κάθε είδους δωρεές, εισφορές, κληρονομιές και 
κληροδοσίες. 

4. Εισπράξεις από παρεχόμενες Υπηρεσίες. 

5. Πρόσοδοι από την ίδια περιουσία του καθώς και από 
την περιουσία του Δήμου Χανίων που η χρήση της θα εκ¬ 
χωρηθεί. 

6. Τυχόν Δημοτικό αθλητικό τέλος που θα θεσπίζεται με 
απόφαση του Δημοτικού Συμβουλίου. 

Άρθρο 8ο 

ΠΡΟΣΩΠΙΚΟ ΤΟΥ ΔΑΟΧ 

Η πλήρωση των κενών θέσεων του ΟΕΥ του ΔΑΟΧ γίνε¬ 
ται με τις ισχϋουσες κάθε φόρα διατάξεις για χο διορισμό 
και την πρόσληψη προσωπικού στους ΟΤΑ Α βαθμού. 

Τα ειδικότερα τυπικά προσόνται διορισμού του προσω¬ 
πικού είναι τα προβλεπόμενα από το 37α /87 και 22/90 
Προεδρικά Διατάγματα (ΦΕΚ 11/Α87, 7/α/90). 

Άρθρο 9ο 

ΠΡΟΫΠΟΛΟΓΙΣΜΟΣ - ΔΙΑΧΕΙΡΗΣΗ - ΕΡΓΑ - 
ΠΡΟΜΗΘΕΙΕΣ 

1. Ο Προϋπολογισμός εσόδων και εξόδων του ΔΑΟΧ 
προσδιορίζει τα έσοδα και καθορίζει το άρια των εξόδων 
για κάθε οικονομικό έτος, το οποίο και καθορίζει τα όρια 
των εξόδων για κάθε οικονομικό έτος, το οποίο αρχίζει την 
πρώτη Ιανουάριου και λήγει την 31 Δεκεμβρίου κάθε 
έτους. 

2. Ο Προϋπολογισμός εγκρίνεται από το Διοικητικό 
Συμβούλιο και η απόφαση αυτή εγκρίνεται από το Δημο¬ 
τικό Συμβούλιο του Δήμου Χανίων. 

3. Οι διατάξεις που ισχύουν για τους Δήμους σχετικά με 
τον προϋπολογισμό, τον απολογισμό, την ταμιακή διαχεί¬ 
ριση, τα δάνεια, την περιουσία και την εν γένει διαχείριση 
εφαρμόζονται και στον ΔΑΟΧ. 

4. Γ ία τα έργα και τις μελέτες έργων του ΔΑΟΧ εφαρμό¬ 
ζονται οι διατάξεις περί έργων και μελετών ΟΤΑ. 

5. Οι προμήθειες εκτελούνται σύμφωνα με τις κάθε 
φορά ισχϋουσες διατάξεις περί προμηθειών ΟΤΑ και των 
ΝΠΔΔ τους. 

6. Κατά την εκτέλεση του προϋπολογισμού στην διάρ¬ 
κεια του οικονομικού έτους το Διοικητικό Συμβούλιο έχει 
ιδιαίτερη υποχρέωση να μεριμνά για την κάλυψη των δα¬ 
πανών που αποσκοπούν στη βασική εκπλήρωση του σκο¬ 
πού του ΔΑΟΧ και να ενεργεί την εν γένει διαχείριση με πι¬ 
στή τήρηση των διαδικασιών που προβλέπονται από την 
ισχύουσα νομοθεσία. 

Άρθρο 10ο 
ΤΕΛΙΚΕΣ ΔΙΑΤΑΞΕΙΣ 

Κάθε θέμα που αναφέρεται στην λειτουργία του ΔΑΟΧ 
και δεν περιλαμβάνεται στον παρόντα κανονισμό ρυθμίζει 
με απόφαση του Διοικητικού Συμβουλίου του, η οποία 
εγκρίνεται από το Δημοτικό Συμβούλιο του Δήμου Χανίων. 

Από τις διατάξεις της απόφασης αυτής προκαλείται δα¬ 
πάνη εις βάρος του προϋπολογισμού του Δήμου Χανίων το 
ύφος του οποίου δεν μπορεί να καθορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 5 ΐΥΐαΐου 1998 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αριθ. 4084 (4) 

Σύσταση στο Δ- Σούδας Ν. Χανίων Νομικού Προσώπου 

Δημοσίου Δικαίου με το όνομα «ΔΗΜΟΤΙΚΟΣ ΟΡΓΑΝΙ¬ 
ΣΜΟΣ ΠΡΟΝΟΙΑΣ ΠΟΛΙΤΙΣΜΟΥ ΑΘΛΗΤΙΣΜΟΥ 

(ΔΟΠΠΑ) ΔΗΜΟΥ ΣΟΥΔΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 190 έως 203 του Π.Δ. 
410/95 περί Δ.Κ.Κ. 

2. Την 17/98 απόφαση του Δημοτικού Συμβουλίου του 
Δήμου Σούδας, αποφασίζουμε: 

Άρθρο Ιο 

Συνιστάται στο Δήμο Σούδας του Νομού Χανίων ίδιο Νο¬ 
μικό Πρόσωπο Δημοσίου Δικαίου με το όνομα «ΔΗΜΟΤΙ¬ 
ΚΟΣ ΟΡΓΑΝΙΣΜΟΣ ΠΡΟΝΟΙΑΣ ΠΟΛΙΤΙΣΜΟΥ ΑΘΛΗΤΙ¬ 
ΣΜΟΥ (ΔΟΠΠΑ) ΔΗΜΟΥ ΣΟΥΔΑΣ», σύμφωνα με το άρ¬ 
θρο 203 του ΠΔ 410/95 με έμβλημα τη νησίδα της Σούδας 
που βρίσκεται στην είσοδο του Όρμου. 

Άρθρο 2ο 

Σκοπός του ΔΟΠΠΑ είναι: 

Α. Στην πρόνοια. 

1 Η υλοποίηση της κοινωνικής πολιτικής του Δήμου 
Σούδας σε θέματα κοινωνικής προστασίας και προαγωγής 
της σωματικής και ψυχικής υγείας. 

2. Ο σχεδιασμός και η καταπολέμηση του κοινωνικού 
αποκλεισμού ευάλωτων ομάδων του πληθυσμού (π.χ. 
άνεργων νέων, γυναικών, ηλικιωμένων, απόρων κλπ>. 

3. Η προώθηση προγραμμάτων στήριξης της ενότητας 
της οικογένειας, που αποτελεί τη βασική μονάδα της κοι¬ 
νωνίας. 

4. Η προώθηση της επικοινωνίας και της συνεργασίας 
με φορείς του τόπου που ασκούν κοινωνικά έργο. 

5. Ο σχεδιασμός, η υλοποίηση, η παρακολούθηση, η 
διαχείριση, η αξιολόγηση ελληνικών και κοινοτικών προ¬ 
γραμμάτων και πρωτοβσυλών, καθώς και η υποβολή ολο¬ 
κληρωμένων προτάσεων και προγραμμάτων σε πάσης (ρύ¬ 
σεως Περιφερειακές - Εθνικές - Κοινοτικές και Διεθνείς 
αρχές και φορείς, για την εξασφάλιση χρηματοδοτήσεων 
και πόρων για ίδιο λογαριασμό, για λογαριασμό του Δήμου 
Σούδας ή και τρίτων, που προωθούν την ανάπτυξη της κοι¬ 
νωνικής αλληλεγγύης του τόπου. 

6. Η εξειδικευμένη κοινωνική παροχή υπηρεσιών με συ¬ 


νοδευτικές υποστηρικτικές υπηρεσίες προς κοινωνικές 
ομάδες και κατηγορίες πληθυσμού που υφίστανται απο¬ 
κλεισμό από την αγορά εργασίας, με στόχο την καταπολέ¬ 
μηση του κοινωνικού αποκλεισμού και την ένταξη και επα¬ 
νένταξη κοινωνικών ομάδων και κατηγοριών πληθυσμού, 
με την ίδρυση καιλειτουργία Κέντρου Παροχής Σ.Υ.Υ. πε¬ 
ριφερειακής εμβέλειας. 

Β. Στον Πολιτισμό. 

1. Η εφαρμογή ενός ολοκληρωμένου προγράμματος 
πολιτιστικής ανάπτυξης της πόλης της Σούδας και της ευ¬ 
ρύτερης περιοχής. 

2. Η δημιουργία της απαραίτητης πολιτιστικής υποδο¬ 

μής. 

3. Η διάδοση και ανάπτυξη της καλλιτεχνικής παι¬ 
δείας. 

4. Η στήριξη και διάδοση της σύγχρονης καλλιτεχνικής 
και πνευματικής δημιουργίας και δραστηριότητας. 

5. Η ανάπτυξη των ατομικών δημιουργικών ικανοτήτων 
στο χορό, τη μουσική, το θέατρο, τον κινηματογράφο, τις 
εικαστικές τέχνες, τη φωτογραφία, την παραγωγή εκδό¬ 
σεων. 

6. Η κατασκευή και διαχείριση χώρων κοινωνικών και 
πολιτιστικών λειτουργικών, με σκοπό την παροχή υπηρε¬ 
σιών για την εξυπηρέτηση του κοινού και την οικονομική 
εκμετάλλευση αυτών. 

7. Η προστασία της εθνικής πολιτιστικής ταυτότητας. 

8. Η αναγωγή των πολιτιστικών, πνευματικών και καλλι¬ 
τεχνικών αγαθών σε οργανικά στοιχεία της καθημερινής 
ζωής. 

9. Η οργάνωση και παρουσίαση πολιτιστικών και πνευ¬ 
ματικών εκδηλώσεων. 

10. Η ανάλυψη δραστηριοτήτων που έχουν σχέση με 
την αναψυχή και συγκεκριμένα η δημιουργία και εκμετάλ¬ 
λευση αναψυκτηρίων, κυλικείων κλπ. 

11. Η κάθε μορφής πολιτιστική και κοινωνική παρέμ¬ 
βαση που θα υποβοηθήσει την δημιουργική αξιοποίηση 
του ελεύθερου χρόνου των πολιτών. 

Γ. Στον αθλητισμό. 

1. Η ενίσχυση της μαζικής σωματικής αγωνής, με την 
συμμετοχή των κατοίκων της πόλης και ιδιαίτερα νέων, σε 
αθλητικές δραστηριότητες με στόχο τη συνεισφορά στις 
γενικές κοινωνικές προσπάθειες και επιδιώξεις ως προς 
την υγεία, την ψυχολογική ισορροπία την αναψυχή και την 
απομάκρυνση από φαινόμενα κοινωνικής παθογένειας 
(π.χ. ναρκωτικά, αλκοόλ, κάπνισμα). 

2. Η δημιουργία καινούργιων θεσμών αθλητισμού χαρα¬ 
κτήρα καθώς και η στήριξη και προώθηση των ήδη υπαρ¬ 
χόντων, που θα δίνουν διεξόδους στον ελεύθερο χρόνο 
των συμπολιτών μας π.χ. (προγράμματα μαζικού αθλητι¬ 
σμού της Γ.Γ.Α. για νέους - γυναίκες - μαθητές, εργα¬ 
σιακά πρωταθλήματα, οργάνωση και διεξαγωγή τουρνουά 
κλπ). 

3. Η δημιουργία νέων αθλητικών υποδομών. 

4. Η στήριξη των προσπαθειών όλων των Σωματείων της 
πόλης μας με οργανωτική και οικονομική βοήθεια, στην 
διοργάνωση αθλητικών, εκδηλώσεων στη Σούδα. 

5. Η συνεργασία με τους γυμναστές των σχολείων και 
τους αθλητικούς συλλόγους, πουδημιουργούνταφυτώρια 
του αθλητισμού και γενικότερα προωθούν με διάφορες 
εκδηλώσεις τη μαζική άθληση. 

6. Η ανάπτυξη αθλητικών τμημάτων για παιδιά με κιδι- 

κές ανάγκες όχι μόνο σε ατομικό αλλά και σε ομαδικά 
αθλήματα. 

Άρθρο 3ο 

Ο Σκοπός επιτυγχάνεται με: 

Α. Στην πρόνοια. 

1. Τη λειτουργία δημοτικού ιατρείου Πρωτοβάθμιας ια¬ 
τρικής και φαρμακευτικής φροντίδας κατάλληλα στελε¬ 
χωμένο και εξοπλισμένο. 

2. Τη λειτουργία ιατροπαιδαγωγικού κέντρου γιατη στή¬ 
ριξη παιδιών ηλικίας 0-10 χρόνων με φυχοκοινωνικά προ¬ 
βλήματα, προβλήματα λόγου, μαθησιακές δυσκολίες, ψυ¬ 
χικές διαταραχές κλπ, και για τη στήριξη της ανήμπορης 
μάνας {άγαμης μητέρας, απροστάτευτης κλπ). 

3. Τη λειτουργία παιδότοπων και βρεφονηπιακών σταθ¬ 
μών. 

4. Τη λειτουργία κατασκηνώσεων, κέντρων ολοήμερης 
φροντίδας ηλικιωμένων, ΚΑΠΗ. 

5. Την υλοποίηση προγραμμάτων υλικής στήριξης ατό¬ 
μων με πολλαπλές μειονεξίες, απόρων κλπ. 

6. Τη διοργάνωση συνεδρίων, ημερίδων, ομιλιών και 
επιμορφωτικών προγραμμάτων για την ενημέρωση και 
δραστηριοποίηση των πολιτών σε θέματα υγείας, κοινωνι¬ 
κής στήριξης και αλληλεγγύης. 

7. Τη λειτουργία συμβουλευτικών σταθμών της οικογέ¬ 
νειας (κοινωνική και επαγγελματική στήριξη). 

Β. Στον Πολιτισμό. 

1. Την ανάδειξη των ιστορικών μνημείων και του φυσι¬ 
κού πλούτου του τόπου, με την διοργάνωση πολιτιστικών 
εκδηλώσεων στους χώρους αυτούς. 

2. Το πολύκεντρο νεολαίας με επιμέρους δραστηριότη¬ 
τες (χορός, μουσική, θέατρο, φωτογραφία, σκάκι, κινημα¬ 
τογράφος). 

3. Το λαογραφικό μουσείο - κέντρο παράδοσης και 
ιστορίας του τόπου. 

4 Τη δημιουργία Δημοτικής Βιβλιοθήκης. 

5. Το εικαστικό και καλλιτεχνικό κέντρο (γλυπτική, ζω¬ 
γραφική, αγγειοπλαστική, εργαστήρι, προετοιμασίας των 
αποκριάτικων εκδηλώσεων). 

6. Τη δημοτική χορωδία (μπάντα), δημοτικό χορευτικό 
συγκρότημα. 

7. Τη δημιουργία σύγχρονων μνημείων για τον ευπρεπι- 
σμό της πόλης, προωθώντας την φυσιογνωμία και την 
ιδιαιτερότητα του τόπου. 

8. Τη συνεργασία των πολιτιστικών συλλόγων της περιο¬ 
χής και το συντονισμό των δραστηριοτήτων τους. 

9. Τη σύνδεση των δυνατοτήτων του καλλιτεχνικού χω¬ 
ριού με την πολιτιστική ανάπτυξη του τόπου μας. 

Γ. Στον Αθλητισμό. 

1. Την αξιοποίηση της υπάρχουσας υποδομής (Ναυτα¬ 
θλητικό κέντρο, γήπεδο, χώροι αθλοπαιδειών κλπ). 

2. Το συντονισμό των δυνατοτήτων των Αθλητικών σω¬ 
ματείων - Ενίσχυση προγραμμάτων μαζικού αθλητισμού. 

3. Τη συνεργασία των αθλητικών σωματείων με τις 
υπάρχουσες ιατρικές υποδομές (φυσικοθεραπευτήριο, 
συμβουλευτική διατροφής, αθλιατρική φροντίδα κλπ). 

4. Την ανάδειξη των φυσικών δυνατοτήτων του λιμανιού 
της Σούδας, μέσα από ναυταθλητικές δραστηριότητες. 

5. Την αξιοποίηση των τμημάτων αθλητικής διευκόλυν¬ 
σης του Γυμνασίου Σούδας για την διάκριση ντόπιου αθλη¬ 
τικού δυναμικού. 


Άρθρο 4ο 

Το Νομικό Πρόσωπο διοικείται από Διοικητικό Συμβού¬ 
λιο, που απαρτίζεται από επτά (7) μέλη, τα οποία μαζί με 
τους αναπληρωτές ορίζονται από το Δημοτικό Συμβούλιο 
και αποτελεΐται από: 

α. Το Δήμαρχο Σούδας ή το νομικό αναπληρωτή του. 

β. Δύο (2) Δημοτικούς Συμβούλους. 

γ. Έναν (ΐ) εκπρόσωπο των εργαζομένων. 

δ. Τρεις (3) δημότες ή κατοίκους του Δήμου Σούδας 
που έχουν ανάλογη επαγγελματική κοινωνική δράση ή ει¬ 
δικές γνώσεις, ανάλογα με το σκοπό του Νομικού Προσώ¬ 
που. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος που ορίζεται απ’ αυτόν. 

Το Διοικητικό Συμβούλιο εκλέγει από τα μέλη του τον 
Αντιπρόεδρο. 

Η θητεία των μελών του Διοικητικού Συμβουλίου λήγει 
με την θητεία του Δημοτικού Συμβουλίου. 

Το Νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
Αντιπρόεδρο. 

Άρθρο 5ο 

Ομάδες - Επιτροπές εργασίας. 

Ο Δημοτικός Οργανισμός για την υποβοήθηση του έρ¬ 
γου του, μπορεί και πρέπει να συγκροτεί εθελοντικές ομά¬ 
δες ή επιτροπές εργασίες, με συμβουλευτικό - εισηγητικό 
χαρακτήρα σε επιμέρους θέματα, για τη χάραξη της συ¬ 
γκεκριμένης πολιτικής. 

Τέτοιες ομάδες ή επιτροπές θα μπορεί να είναι: 

α. Για άτομα με ειδικές ανάγκες - την τρίτη ηλικία - τους 
πολύτεκνους κλπ. 

β. Για τα τμήματα που ήδη λειτουργούν στο Ναυταθλη- 
τικο κέντρο Σούδας - Τα αθλητικά σωματεία. 

γ. Για τη διοργάνωση του καρναβαλιού - Για την οργά¬ 
νωση επιμέρους πολιτιστικών δραστηριοτήτων (θέατρο, 
μουσική χορός κλπ). 

Για τη συντήρηση, προστασία και προβολή των ιστορι¬ 
κών μνημείοιν της περιοχής. 

Άρθρο 6ο 

Το οργανωτικό σχήματα του ΔΟΠΠΑ αποτελείται από 
τρία τμήματα τα οποία χωρίζονται σε επιμέρους γραφεία, 
ως εξής: 

Α. ΤΜΗΜΑ ΠΡΟΝΟΙΑΣ 

1. Γ ραφείο παιδικής ηλικίας - ατόμων με ειδικές ανά¬ 
γκες. 

Το γραφείο είναι αρμόδιο για τους βρεφονηπιακούς 
σταθμούς, τα κέντρα δημιουργικής απασχόλησης, αξιο- 
ποιεί προγράμματα κατασκηνώσεων και το ιατροπαιδαγω- 
γικό κέντρο 

Επίσης σχεδιάζει προτείνει ή και υλοποιεί όλες τις υπο¬ 
δομές που διευκολύνουν τα άτομα με ειδικές ανάγκες. 

2. Γ ραφείο προστασίας ενηλίκων. 

Είναι αρμόδιο για το συντονισμό και εποπτεία του 
ΚΑΠΗ, των προγραμμάτων ολοήμερης φροντίδας (κατα¬ 
σκηνώσεις, κατ’ οίκον συμπαράσταση) και για τη συνολική 
πολιτική του Δήμου στην Τρίτη Ηλικία. 

Επίσης είναι αρμόδιο για την αντιμετώπιση των προβλη¬ 
μάτων των νέων του Δήμου μας και ειδικότερα για την 

ανεργία, μεριμνά για την αξιοποίηαη προγραμμάτων 
ΟΑΕΔ και άλλων φορέων. 

Φροντίζει για την ηθική, υλική και νομική συμπαρά¬ 
σταση στους ξεριζωμένους ή παλινοστούντες Έλληνες 
και τους ξένους εργαζόμενους. 

Συμπαραστέκεται σε άπορους συμπολίτες μας, συνερ¬ 
γάζεται με φιλόπτωχα συσσίτια. 

Είναι αρμόδιο για την παροχή βοήθειας σε μονογονικές 
οικογένειες και παιδιά διαζευγμένων γονιών. 

Καταρτίζει και συμμετέχει σε προγράμματα οικογενεια¬ 
κού προγραμματισμού. 

Μεριμνά και παρέχει στήριξη σε κακοποιημένα ή απρο¬ 
στάτευτα άτομα. 

3 Γραφείο Υγείας. 

Είναι αρμόδιο για την προώθηση προγραμμάτων και 
Σταθμών προληπτικής ιατρικής, φροντίζει για δωρεάν ια¬ 
τροφαρμακευτική περίθαλψη απόρων ή άλλων ειδικών κα¬ 
τηγοριών συμπολιτών μας. 

Δημιουργεί Δημοτικές τράπεζες αίματος, Συλλόγους 
Δωρητών Σώματος κλπ. 

Σε συνεργασία με τους φορείς και τα Ιδρύματα παροχής 
υπηρεσιών υγείας, καταρτίζει προγράμμματα προληπτι¬ 
κής ιατρικής και υγιεινής καθώς και καταγραφής των προ¬ 
βλημάτων υγείας. 

Β. ΤΜΗΜΑ ΠΟΛΙΤΙΣΜΟΥ. 

1. Γραφείο τουριστικής προβολής. 

Μεριμνά για την ανάδειξη των ιστορικών και αρχαιολογι¬ 
κών χώρων της περιοχής, φροντίζει για την έκδοση τουρι¬ 
στικών οδηγών κλπ. 

2. Γραφείο διοργάνωσης πολιτιστικών εκδηλώσεων, 

Είναι αρμόδιο για τον προγραμματισμό και τη διοργά¬ 
νωση των πολιτιστικών εκδηλώσεων του Δήμου, Φροντίζει 
για την εξεύρεση πόρων. 

3. Γραφείο Νεολαίας. 

Είναι αρμόδιο για τη δημιουργία ενός πολύκεντρου νεο¬ 
λαίας με τμήματα βιβλιοθήκης, χορού, σκάκι, φωτογρα¬ 
φίας, κλπ, όπου οι νέοι μας θα αξιοποιούν δημιουργικά τον 
ελεύθερο χρόνο τους. Διοργανώνει σεμινάρια, ημερίδες 
σχετικά με τα προβλήματα που απασχολούν σήμερα τους 
νέους μας. 

4. Γραφείο Καρναβαλιού. 

Είναι αρμόδιο για τις αποκριάτικες εκδηλώσεις του Δή¬ 
μου μας που είναι πλέον θεσμός. 

5. Γραφείο Περιβαλλοντικής και κυκλοφοριακής αγω¬ 
γής· 

Είναι αρμόδιο σε θέματα προστασίας του περιβάλλο¬ 
ντος. Προωθεί προγράμματα περιβαλλοντικής ευαισθητο- 
ποίησης των πολιτών και κυρίως των παιδιών μέσα από τα 
σχολεία. Επίσης ασχολείται με θέματα κυκλοφοριακής 
αγωγής και φροντίζει για την δημιουργία υποδομών, όπως 
πάρκο κυκλοφοριακής αγωγής κλπ. 

Γ. ΤΜΗΜΑ ΑΘΛΗΤΙΣΜΟΥ 

1. Γραφείο προγραμμάτων ΓΓΑ - Αθλητικών τμημάτων 
του Ναυταθλητικού Κέντρου Σούδας. 

Το γραφείο αυτό είναι αρμόδιο για την οργάνωση των 
τμημάτων μαζικού αθλητισμού της ΓΓΑ (παιδιών, γυναι¬ 
κών, ηλικιωμένων κλπ), και τη διάδοση του μαζικού αθλη¬ 
τισμού ως ιδέα και τρόπου ζωής. Επίσης βοηθά και επιλύει 
προβλήματα των αθλητικών τμημάτων που ήδη λειτουρ¬ 
γούν στις εγκατατάσεις του Ναυταθλητικού Κέντρου Σού¬ 
δας. 


2. Γ ραφείο Αθλητικών σωματείων - Αθλητικών εκδηλώ¬ 
σεων. 

Είναι αρμόδιος για το συντονισμό και τη συνεργασία των 
αθλητικών σωματείων με τους φορείς του Δήμου, την οι¬ 
κονομική ενίσχυση τους και την επίλυση προβλημάτων 
που εμποδίζουν την ανάπτυξη των δυνατοτήτων τους. 

Συμπαραστέκεται και βοηθά στις πρωτοβουλίες διοργά¬ 
νωσης αθλητικών εκδηλώσεων. 

3. Γραφείο στήριξης και προώθησης αθλητικών ταλέ¬ 
ντων του τόπου. 

Είναι αρμόδιο για την ανάδειξη ντόπιου αθλητικού δυνα¬ 
μικού. Συνεργάζεται με τους γυμναστές των σχολείων, 
τους προπονητές των αθλητικών σωματείων επιλέγει, 
προωθεί και παρακολουθεί παιδιά με ιδιαίτερες ικανότη¬ 
τες στον αθλητισμό. 

Άρθρο 7ο 

Πόροι του Νομικού προσώπου θα είναι: 

1. Ετήσια επιχορήγηση του Δήμου Σούδας. 

2. Επιχορηγήσεις και επιδοτήσεις από το Κράτος, την 
Ευρωπαϊκή Ένωση, κρατικούς και Διεθνείς Οργανι¬ 
σμούς. 

3. Κάθε είδους δωρεές, εισφορές, κληρονομιές και 
κληροδοσίες. 

4. Εισπράξεις από παρεχόμενες Υπηρεσίες. 

5. Πρόσοδοι από την ίδια περιουσία του καθώς και από 
την περιουσία του Δήμου Σούδας που η χρήση της θα εκ¬ 
χωρηθεί. 

Άρθρο 8ο 

Οι διατάξεις του Κώδικα Δήμων και Κοινοτήτων που 
αφορούν τα δημοτικό νομικά πρόσωπα (άρθρο 203 ΠΔ 
410/95) εφαρμόζονται για τη διοίκηση και διαχείριση του 
νομικού προσώπου, τη λειτουργία του Διοικητικού Συμ¬ 
βουλίου και την εποπτεία, τους πόρους και εν γένει την οι¬ 
κονομική και διοικητική λειτουργία του νομικού προσώ¬ 
που. 

Άρθρο 9ο 

Τα τμήματα του νομικού προσώπου θα στελεχωθούν με 
προσωπικό που θα προσληφθεί βάσει των όσων θα προ- 
βλεφθοϋν στο Οργανισμό Εσωτερικής Υπηρεσίας του 
ΔΟΠΠΑ Δήμου Σούδας. 

Άρθρο 10ο 

Έδρα του ΔΟΠΠΑ Σούδας είναι γραφεία του Δήμου 
Σούδας. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του Δήμου Σούδας 
για το έτος 1998, το ύψος της οποίας θα ονέλθει στα 
10.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 5 Μαΐου 1998 

Ο Γ ενικός Γ ραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

Α ριθ. 38089/97(δις) (5) 

Χορήγηση άδειας κυκλοφορίας φαρμακευτικού προϊόντος 
φυτικής προέλευσης νΑΓΕΒΙΑΝ/ΑΒΚΟΡΗΑΒΜΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 38089/97/6.5.98 του ΕΟΦ χορη¬ 
γήθηκε, βάσει των διατάξεων του αρθρ. 3 της Υπουργικής 
Απόφασης Υ6α/14290/93 άδεια κυκλοφορίας στο φαρ¬ 
μακευτικό προϊόν φυτικής προέλευσης νΑΕΕΒΙΑΝ/ 
ΑΒΚΟΡΗΑΒΜΑ. 

Μορφή: Κάφουλες 270 ΜΟ/ΟΑΡ. 

Δικαιούχου: ΕΑΒ0ΒΑΤ0ΙΒΕ3 ΑΒΚΟΡΗΑΒΜΑ 

ΡΒΑΝΟΕ. 

Υπεύθυνου κυκλοφορίας: ΑΡίνίΤΑ ΑΕ. 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 38269/97(δις) (6) 

Χορήγηση άδειας κυκλοφορίας φαρμακευτικού σκευά¬ 
σματος ΡΒΟΡΟΡΟΓ/ΡΒΕδΕΝίυδ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 38269/97/6.5.98 του ΕΟΦ χορη¬ 
γήθηκε, βάσει των διατάξεων του αρθρ. 3 της παρ. 1 της 
Κοινής Υπουργικής Απόφασης Α6/9392/91 άδεια κυκλο¬ 
φορίας στο φαρμακευτικό σκεύασμα ΡΒΟΡΟΡΟΓ/ 
ΡΒΕ5ΕΝΙϋ5. 

Μορφή: Ενέσιμο γαλάκτωμα 1% (ΙΟΜΟ/Μί). 

Δικαιούχου: ΡΒΕδΕΝίυδ Αθ ΟΕΠΜΑΝΥ. 

Υπεύθυνου κυκλοφορίας: ΒΙΟΣΕΡ ΑΕ. 

Ο Πρόεδρος 
ΓΕΡ. ΚΑΒΒΑΔΙΑΣ 


Αριθ. 27939/97(δις) (7) 

Χορήγηση άδειας κυκλοφορίας φαρμακευτικού ιδιο¬ 
σκευάσματος Τ+Ρ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 27939/97/6.5.98 του ΕΟΦ χορη¬ 
γήθηκε, βάσει των διατάξεων του αρθρ. 3 της παρ. 1 της 
Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα Τ+Ρ. 
Μορφή: Κολλύριο διάλυμα (0,5+4)%. 

Δικαιούχου: νίΤΑ ίΟΝΘΑ ϋΜΙΤΕΩ ΑΓΓΛΙΑ. 
Υπεύθυνου κυκλοφορίας: ΛΑΜΔΑ ΦΑΡΜΑΚΕΥΤΙΚΗ 
Α.Ε. 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 14842(δις) (8) 

Χορήνηση άδειας κυκλοφορίας φαρμακευτικού ιδιο¬ 
σκευάσματος ΡΟΖΙϋΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 14842/4.5.98 του ΕΟΦ χορηγή¬ 
θηκε, βάσει των διατάξεων του αρθρ. 3 της παρ. 1 της Κοι¬ 
νής Υπουργικής Απόφασης Α6/9392/91 , άδεια κυκλοφο¬ 
ρίας στο φαρμακευτικό ιδιοσκεύασμα ΡΟΖΙϋΕ. 

Μορφή: Δισκία (20+12,5) ΜΘ/ΤΑΒ. 

Δικαιούχου: Ε.Β. δΟυΐΒΒ & δΟΝδ ΙΝΟ. υδΑ. 
Υπεύθυνου κυκλοφορίας: ΒΒΙ5ΤΟΕ ΜΥΕΒδ δΟϋΙΒΒ 
ΑΕΒΕ. 

Ο Πρόεδρος 
ΓΕΡ. ΚΑΒΒΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




